ธอส.ชิงเงินฝากประจำ5เดือนให้ดอก3.65%
ธอส. ขอสู้ศึกดูดสภาพคล่อง ออกเงินฝากประจำขั้นบันได 5 เดือน จ่ายดอกเบี้ยสูงสุด 3.65% ต่อปี รับฝากแค่เดือน %CUR%ก.พ.นี้
7 ก.พ. 2555

ธอส. ขอสู้ศึกดูดสภาพคล่อง ออกเงินฝากประจำขั้นบันได 5 เดือน จ่ายดอกเบี้ยสูงสุด 3.65% ต่อปี รับฝากแค่เดือน %CUR%ก.พ.นี้ 
นายวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารได้ออกผลิตภัณฑ์เงินฝากประจำขั้นแบบบันได 5 เดือน เพื่อรับเดือนแห่งความรักโดยเฉพาะ โดยให้อัตราดอกเบี้ยสูงสุด 3.65% ต่อปี อัตราดอกเบี้ยเดือนที่ 1 ถึง 3 ได้ 3.25% ต่อปี เดือนที่ 4 ถึง 5 รับดอกเบี้ย 3.65% ต่อปี หรือเฉลี่ยได้ดอกเบี้ย 3.41% ต่อปี ซึ่งคาดว่าจะได้รับการตอบรับอย่างดีจากลูกค้า
ทั้งนี้ ลูกค้าจะได้รับดอกเบี้ยเมื่อครบกำหนด จะโอนเงินเข้าบัญชีเงินฝากคู่โอนของลูกค้าโดยอัตโนมัติ แต่มีเงื่อนไขว่าต้องเปิดบัญชีและฝากขั้นต่ำรายการละ 1 หมื่นบาท 
“เพื่อให้สอดคล้องกับกลยุทธ์การขยายฐานลูกค้ารายย่อยของ ธอส. และภาวะการแข่งขันด้านเงินฝากในปัจจุบัน ข้อเสนอการออมเงินในครั้งนี้ ถือว่าเป็นอัตราดอกเบี้ยที่สูงเป็นพิเศษมากกว่าปกติ เพียงแต่เปิดให้ลูกค้าฝากเงินตั้งแต่วันนี้จนถึง 29 ก.พ.นี้เท่านั้น” นายวรวิทย์ กล่าว 
นายวรวิทย์ กล่าวอีกว่า นอกจากนี้ธนาคารยังมีผลิตภัณฑ์เงินฝากออมทรัพย์ที่ได้รับผลตอบแทนสูงอย่าง “เงินฝากซูเปอร์ออมทรัพย์พิเศษ” ที่ให้อัตราดอกเบี้ยสูงถึง 2.75% ต่อปี มีเงื่อนไขเปิดบัญชีขั้นต่ำ 1 หมื่นบาท สามารถถอนได้เดือนละครั้ง และสำหรับดอกเบี้ยรับไม่เกิน 2 หมื่นบาทต่อปี ไม่ต้องเสียภาษี ถือเป็นอีกทางเลือกสำหรับลูกค้าที่ไม่ต้องการฝากเงินรูปแบบประจำ